Pályafutása kezdetén Philippe három évig a Francia Forma Renault bajnokságban versenyzett, s 1978-ban sikerült is nyernie. 1983-ban sikerült bekerülnie a Formula–2 mezőnyébe. Két évig a RAM sikertelen Formula–1-es csapatában versenyzett, majd az 1986-os idény második felében átszerződött a Ligier-hez. Később a Larrousse Lola csapatánál versenyzett, három idény erejéig volt a csapatban, s összesen négyszer végzett a hatodik helyen. 1990-ben visszatért a Ligier-hez, ahol nem szerepelt jól. 1993-ban ismét a Larrousse Lola színeiben indult, és a San Marinó-i nagydíj-on megszerezte élete egyetlen ötödik helyezését. 1994-ben a McLaren motorjainak francia szállítója, a Peugeot révén felmerült a lehetőség, hogy a McLaren csapatában is versenyezhet. Ron Dennis azonban végül mégis Martin Brundle-t választotta.